|  |  |  |
| --- | --- | --- |
| **všetkým záujemcom** | | |
|  | | |
| Váš list číslo/ zo dňa | Naše číslo | Vybavuje/ linka | | Bratislava |
|  | *S19333-2025-OZZ-24/ Z048981-2025* | *Mgr. Fedor Ščitov/ kl. 253* | | *23.6.2025* |

Vec:

**Zmena a doplnenie informácií potrebných na vypracovanie ponuky; predĺženie lehoty na predkladanie ponúk a lehoty na otváranie ponúk**

Ministerstvo zdravotníctva Slovenskej republiky, Limbová 2, 837 52 Bratislava, IČO: 00 165 565 (ďalej len „MZ SR“ alebo „verejný obstarávateľ“) ako verejný obstarávateľ podľa § 7 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších prepisov (ďalej len „zákon o verejnom obstarávaní) vyhlásil verejné obstarávanie na predmet zákazky **„Digitalizovaná patológia podporovaná umelou inteligenciou - HW“**, v ktorom Oznámenie o vyhlásení verejného obstarávania bolo zverejnené v Úradnom vestníku EÚ č. S 106/2025 pod č. ozn. 359955-2025 dňa 04.06.2025 a vo Vestníku verejného obstarávania č. 111/2025 zo dňa 05.06.2025 pod značkou 9217–MST (ďalej len „Oznámenie o vyhlásení verejného obstarávania“).

**Verejný obstarávateľ v rámci súťažných podkladov a Oznámenia o vyhlásení verejného obstarávania rozhodol o spresnení a doplnení nižšie uvedených informácií potrebných na vypracovanie ponúk. V súvislosti s doplnením informácií verejný obstarávateľ rozhodol o primeranom predĺžení lehoty na predkladanie ponúk, ako aj v súlade s § 21 ods. 4 písm. b) zákona o verejnom obstarávaní.**

**Verejný obstarávateľ v súťažných podkladoch a v Oznámení o vyhlásení verejného obstarávania mení a dopĺňa nasledovné informácie potrebné na vypracovanie ponúk, vrátane informácie o lehote na predkladanie ponúk a lehote na otváranie ponúk, a to tak, ako je uvedené nižšie:**

**I.**

Verejný obstarávateľ týmto predlžuje lehotu na predkladanie ponúk uvedenú v Oznámení o vyhlásení verejného obstarávania a v bode 22.1 v súťažných podkladoch z **pôvodnej** **lehoty** **07.07.2025 do 09:00 hod. na novú lehotu stanovenú do 28.07.2025 do 09:00 hod**.

**II.**

Verejný obstarávateľ týmto predlžuje lehotu na otváranie ponúk uvedenú v Oznámení o vyhlásení verejného obstarávania a v bode 24.1 v súťažných podkladoch z **pôvodnej** **lehoty** **07.07.2024 do 09:30 hod. na novú lehotu stanovenú do 28.07.2025 do 09:30 hod**.

**III.**

Verejný obstarávateľ upravuje Prílohu č. 10 súťažných podkladov - Zápis z prípravných trhových konzultácií tak, že vzhľadom na doteraz zverejnené relevantné informácie, na koniec danej prílohy verejný obstarávateľ dopĺňa ďalšie informácie poskytnuté účastníkom PTK alebo informácie prijaté verejným obstarávateľom.

**IV.**

Verejný obstarávateľ týmto rozhodol, že upravuje Prílohu č. 4 súťažných podkladov - Vzor štruktúrovaného rozpočtu ceny, Vlastný návrh plnenia predmetu zákazky, z dôvodu opravy textu tak, ako je uvedené nižšie.

Verejný obstarávateľ upravuje v Prílohe č. 4 súťažných podkladov - Vzor štruktúrovaného rozpočtu ceny / Vlastný návrh plnenia predmetu zákazky (**pôvodné znenie zmeneného textu je vyznačené v dokumente červeným**):

**1)**

V Prílohe č. 4 SP - Vzor štruktúrovaného rozpočtu ceny, Vlastný návrh plnenia predmetu zákazky (zo dňa 23.6.2025), v hárkoch **všetkých 13-tich častí predmetu zákazky**, v sekcii Digitálny celosklíčkový skener, Minimálne parametre a špecifikácia je upravený parameter, a to nasledovne:

|  |  |
| --- | --- |
| **Pôvodné znenie parametra** | **Nové znenie parametra** |
| **Rozlíšenie :** 0,25 µm/pixel (20x), 0,12 µm/pixel (40x) | **Rozlíšenie:** 0,26 µm/pixel pri 40x zväčšení alebo ekvivalente, 0,12 µm/pixel pri väčšom ako 40x zväčšení alebo ekvivalente |

**2)**

V Prílohe č. 4 SP - Vzor štruktúrovaného rozpočtu ceny, Vlastný návrh plnenia predmetu zákazky (zo dňa 23.6.2025), **v hárkoch častí zákazky**

**Časť č. 3 predmetu zákazky**: Digitalizovaná patológia podporovaná umelou inteligenciou - HW (**Národný ústav tuberkulózy, pľúcnych chorôb a hrudníkovej chirurgie Vyšné Hágy**)

**Časť č. 8 predmetu zákazky**: Digitalizovaná patológia podporovaná umelou inteligenciou - HW (**Nemocnica s poliklinikou Prievidza so sídlom v Bojniciach**)

**Časť č. 13 predmetu zákazky**: Digitalizovaná patológia podporovaná umelou inteligenciou - HW (**Univerzitná nemocnica Bratislava**)

v sekcii Digitálny celosklíčkový skener, Minimálne parametre a špecifikácia bude upravený parameter, a to nasledovne:

|  |  |
| --- | --- |
| **Pôvodné znenie parametra** | **Nové znenie parametra** |
| **Skenovací výkon za hodinu :** 70 skiel/hod pri 40x (15 x 15 mm) | **Skenovací výkon za hodinu :** 60 skiel/hod pri 40x zväčšení (15 x 15 mm) |

**3)**

V Prílohe č. 4 SP - Vzor štruktúrovaného rozpočtu ceny, Vlastný návrh plnenia predmetu zákazky (zo dňa 23.6.2025), **v hárkoch častí zákazky**

**Časť č. 5 predmetu zákazky**: Digitalizovaná patológia podporovaná umelou inteligenciou - HW (**Dolnooravská nemocnica s poliklinikou MUDr. L. Nádaši – Jégého Dolný Kubín)**

**Časť č. 7 predmetu zákazky**: Digitalizovaná patológia podporovaná umelou inteligenciou - HW (**Nemocnica s poliklinikou Ilava, n.o.**)

v sekcii Digitálny celosklíčkový skener, Minimálne parametre a špecifikácia budú upravené parametre, a to nasledovne:

|  |  |
| --- | --- |
| **Pôvodné znenie parametra** | **Nové znenie parametra** |
| **Skenovací výkon za hodinu :** 70 skiel/hod pri 40x (15 x 15 mm) | **Skenovací výkon za hodinu :** 20 skiel/hod pri 40x zväčšení (15 x 15 mm) |
| **Rýchlosť skenovania :** menej ako 50 sekúnd – skenovaná plocha 15x15mm s objektívom 20x, 90 sekúnd s objektívom 40x | **Rýchlosť skenovania:** menej ako 100 sekúnd – skenovaná plocha 15x15mm s objektívom 20x, 160 sekúnd s objektívom 40x |

**4)**

V Prílohe č. 4 SP - Vzor štruktúrovaného rozpočtu ceny, Vlastný návrh plnenia predmetu zákazky (zo dňa 23.6.2025), v hárkoch **všetkých 13-tich častí predmetu zákazky**, v sekcii Server + Diskove pole, Minimálne parametre a špecifikácia je upravený parameter, a to nasledovne:

|  |  |
| --- | --- |
| **Pôvodné znenie parametra** | **Nové znenie parametra** |
| Min. 2 samostatné diskové pozície pre OS typu SAS/SATA/NVMe.  Pre dátové disky sa požaduje cieľová využiteľná kapacita min. XXX TB s možnosťou rozšírenia na 1500 TB | Min. 2 samostatné diskové pozície pre OS typu SAS/SATA/NVMe.  Pre dátové disky sa požaduje cieľová využiteľná kapacita min. XXX TB s možnosťou rozšírenia na 1200 TB |

Parameter XXX je definovaný pre každý predmet zákazky samostatne a ostáva nezmenený.

Iné zmeny, než tie vyššie uvedené, neboli v súťažných podkladoch vykonané. Nové znenie Prílohy č. 4 súťažných podkladov - *Vzor štruktúrovaného rozpočtu ceny / Vlastný návrh plnenia predmetu zákazky*, Prílohu č. 10 súťažných podkladov - *Zápis z prípravných trhových konzultácií* tvorí prílohu aktualizovaných súťažných podkladov, ktoré budú zverejnené súčasne s týmto záznamom v profile k predmetnej zákazke v systéme JOSEPHINE.

V súvislosti s vyššie uvedeným verejný obstarávateľ vykonal redakčnú opravu Oznámenia o vyhlásení verejného obstarávania zverejneného vo vyššie uvedenom vestníku.

S pozdravom,

.......................................................................

**Tomáš Lorenc, MBA**

generálny tajomník služobného úradu MZ SR

Prílohy:

Aktualizované súťažné podklady vrátane prílohy č. 4 a 10 (ostatné *prílohy č. 1 až 3, 5 až 9 SP ostávajú v pôvodnom znení*)